Document ID: 32013R0142

KOMISIJOS ĮGYVENDINIMO REGLAMENTAS (ES) Nr. 142/2013
2013 m. vasario 19 d.
kuriuo iš dalies keičiamos Reglamento (EB) Nr. 2535/2001 nuostatos dėl duomenų, susijusių su Naujojoje Zelandijoje sertifikatus pieno produktų eksportui išduodančia institucija
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 144 straipsnio 1 dalį ir 148 straipsnio c punktą kartu su 4 straipsniu,
kadangi:
(1)
2001 m. gruodžio 14 d. Komisijos reglamento (EB) Nr. 2535/2001, nustatančio išsamias Tarybos reglamento (EB) Nr. 1255/1999 taikymo taisykles dėl pieno bei pieno produktų importo tvarkos ir tarifinių kvotų atidarymo (2), XII priede išvardijamos už įvežimo kontrolės tvarkos (IMA 1) sertifikatų išdavimą atsakingos institucijos;
(2)
Naujoji Zelandija Komisijai pranešė, kad nuo 2013 m. kovo 1 d. keičiasi tame priede nurodytos išduodančiosios institucijos pavadinimas ir vieta. Todėl būtina atnaujinti to reglamento XII priede nurodytos Naujojoje Zelandijoje sertifikatus išduodančios institucijos duomenis;
(3)
todėl Reglamentas (EB) Nr. 2535/2001 turėtų būti atitinkamai iš dalies pakeistas;
(4)
šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2535/2001 XII priedas iš dalies keičiamas pagal šio reglamento priedą.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2013 m. kovo 1 d. išduodamiems IMA 1 sertifikatams.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. vasario 19 d.

Labels: 3
17
18